Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: 1996. évi LVII. törvény (Tptv.) 36/A. §-a alapján vizsgálatot kezdett a mobiltelefon szolgáltatás ágazatban. A GVH a
Paragraph Index: 1017

(3) Kötelezõ adatszolgáltatáson alapuló adatkezelést közérdekbõl lehet elrendelni.”] A nyilvánosságra hozatalt Ön azért tartja törvénysértõnek, mert a GVH olyan információk alapján készítette el jelentését, melyeket hivatalos eljárása során kizárólag a jelentés elkészítéséhez szerzett meg; ezek az adatok üzleti titkokat és egyéb nem nyilvános információkat tartalmaznak, a GVH pedig az eredeti céltól eltérõen mindenki számára hozzáférhetõvé tette. Az Avtv. 2. § 1. pontja szerint „személyes adat: a meghatározott természetes személlyel (a továbbiakban: érintett) kapcsolatba hozható adat, az adatból levonható, az érintettre vonatkozó következtetés. A személyes adat az adatkezelés során mindaddig megõrzi e minõségét, amíg kapcsolata az érintettel helyreállítható.” 3. pontja pedig kimondja, hogy „közérdekû adat: az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerv vagy személy kezelésében lévõ, a személyes adat fogalma alá nem esõ adat”. A Tptv. 33. § (1) bekezdése szerint a Gazdasági Versenyhivatal állami költségvetési szerv. A fenti jogszabályi rendelkezésekbõl következik, hogy amikor a GVH akár ágazati vizsgálat, akár versenyfelügyeleti eljárás keretében vállalkozások adatait kezeli – a dokumentumokban esetleg természetes személyekkel kapcsolatba hozható adatokat leszámítva – nem kerül személyes adatok birtokába. Az Avtv. idézett 2. § 1. pontja szerint ugyanis a jogi személyeket nem illeti meg a személyes adatok védelme. Az elõbbiekbõl következõen az adott ügyben fel sem merülhet az adatkezelés célhozkötöttségének sérelme, hiszen ez a szabály kizárólag a személyes adatok kezelésére vonatkozik. Az Avtv. elõbb idézett szabályából következik, hogy az állami szervek kezelésében lévõ nem személyes adatok közérdekû adatoknak minõsülnek. A közérdekû adatok kezelésével kapcsolatban az Avtv. 19. § (3) bekezdése kimondja, hogy az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerveknek lehetõvé kell tenniük, hogy a kezelésükben lévõ közérdekû adatot bárki megismerhesse, kivéve, ha az adatot törvény alapján az arra jogosult szerv állam- vagy szolgálati titokká nyilvánította, illetve ha az nemzetközi szerzõdésbõl eredõ kötelezettség alapján minõsített adat, továbbá, ha a közérdekû adatok nyilvánosságához való jogot – az adatfajták meghatározásával – törvény

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes